b'\n_START_ARTICLE_\nBoris Lisanevit\xc5\xa1\n_START_SECTION_\nVarhainen el\xc3\xa4m\xc3\xa4 ja balettiura\n_START_PARAGRAPH_\nLisanevit\xc5\xa1 syntyi Odessassa nuorimpana kolmesta lapsesta. H\xc3\xa4nen isoisois\xc3\xa4ns\xc3\xa4 on Grigori Ivanovit\xc5\xa1 Lisanevit\xc5\xa1, joka otti osaa Borodinon taisteluihin. T\xc3\xa4m\xc3\xa4n muotokuva on Talvipalatsin sotilasgalleriassa._NEWLINE_Yhdeks\xc3\xa4nvuotiaana Boris meni Odessan kadettikouluun. Vuonna 1924 h\xc3\xa4n muutti Ranskaan. Monte Carlossa h\xc3\xa4n meni naimisiin balettitanssija Kira \xc5\xa0t\xc5\xa1erbachevan kanssa. Kiran kautta Boris liittyi Sergei Djagilevin johtamaan Ballets russesiin, jossa h\xc3\xa4n oli vuoteen 1929. T\xc3\xa4m\xc3\xa4n j\xc3\xa4lkeen Boris esiintyi muun muassa Etel\xc3\xa4-Amerikassa, Lontoossa ja Milanossa._NEWLINE_Boriksen ty\xc3\xb6viisumi Isossa-Britanniassa umpeutui ja vain Kansainliiton pakolaispassilla el\xc3\xa4v\xc3\xa4 tanssija sai ty\xc3\xb6t\xc3\xa4 Bombaysta 1930-luvulla ja matkusti muun muassa Ceylonissa, Indokiinassa, Malaijissa, Shanghaissa ja lopulta asettui asumaan Kalkuttaan, jonne h\xc3\xa4n perusti Klubi 300 -nimisen y\xc3\xb6kerhon._NEWLINE_Klubi avattiin vuonna 1936, ja Lisanevit\xc5\xa1 ty\xc3\xb6skenteli siell\xc3\xa4 vuoteen 1946, kunnes muutti New York Cityyn, josta muutti my\xc3\xb6hemmin takaisin Intiaan. Lisanevit\xc5\xa1 tapasi New Yorkissa maanpaossa asuvan ven\xc3\xa4l\xc3\xa4isen ruhtinaan Emmanuel Golitsynin. Nepalin tuleva kuningas Tribhuvan k\xc3\xa4vi Klubi 300:ssa vuonna 1944 ollessaan hoitamassa terveytt\xc3\xa4 Intiassa. Boriksesta ja kuninkaasta tuli yst\xc3\xa4vi\xc3\xa4. My\xc3\xb6hemmin Lisanevit\xc5\xa1 j\xc3\xa4rjesti salaisen tapaamisen kuningas Tribhuvan ja Intian p\xc3\xa4\xc3\xa4ministerin Jawaharlal Nehrun v\xc3\xa4lill\xc3\xa4, joka tuki kuninkaan valtaantuloa maassa. Vuonna 1949 Lisanevit\xc5\xa1 meni naimisiin tanskalaisen naisen kanssa, jonka h\xc3\xa4n tapasi Bombayss\xc3\xa4, ja pari vihittiin K\xc3\xb6\xc3\xb6penhaminassa. Vuonna 1951 kuningas Tribhuvan syrj\xc3\xa4ytti vallassa olevan Rana-suvun ja kutsui samalla Boriksen Nepaliin turismin kehitt\xc3\xa4j\xc3\xa4ksi sek\xc3\xa4 hallituksen neuvonantajaksi. Neuvostoliiton Katmandun-suurl\xc3\xa4hetyst\xc3\xb6 tiedusteli, voiko Lisanevit\xc5\xa1 j\xc3\xa4rjest\xc3\xa4\xc3\xa4 tapaamisen kuninkaan ja Valentina Tereskovan v\xc3\xa4lille; muutenkin suurl\xc3\xa4hetyst\xc3\xb6 kysyi usein neuvoja Lisanevit\xc5\xa1ilta.\n_START_SECTION_\nNepalissa\n_START_PARAGRAPH_\nTuolloin Nepalista oli vaikeata saada viisumeja, joten niiden hankkiminen 20 hengelle oli teht\xc3\xa4v\xc3\xa4 Kalkuttasta. He tulivat ensimm\xc3\xa4isen kerran vuonna 1955 Nepaliin. Lisanevit\xc5\xa1 yritti suostutella kuningas Mahendraa, jotta t\xc3\xa4m\xc3\xa4 my\xc3\xb6nt\xc3\xa4isi 15 p\xc3\xa4iv\xc3\xa4n viisumit seuralle._NEWLINE_Boris avasi ensimm\xc3\xa4isen The Royal -nimisen hotellin vanhaan Rama-suvun palatsiin, jonne avattiin kuuluisa Yak & Yeti -ravintola, ja siit\xc3\xa4 tuli my\xc3\xb6hemmin oma yritys nimelt\xc3\xa4\xc3\xa4n Yak & Yeti -hotelli._NEWLINE_Lisanevit\xc5\xa1 on haudattu Ison-Britannian suurl\xc3\xa4hetyst\xc3\xb6n pihalle Katmanduun.'